paragraph_text: Predloženi su razni mehanizmi za povećanje veličine Zemljine orbite.<ref> Najvjerojatnija metoda uključivala bi preusmjeravanje asteroida ili kometa, širokih otprilike 100 km, putem gravitacije, oko Zemljine orbite i prema Jupiteru ili Saturnu i natrag, kako bi se Zemlja postupno udaljavala od Sunca, kako bi se zadržala unutar nastanjive zone. Tijelo koje prolazi kroz gravitacijsko polje planeta dodaje ili gubi dio svoje kinetičke energije. S pravilno određenom geometrijom, energija se dodaje planetu i on se polagano udaljava od Sunca. Predloženi način zahtijeva samo jedan komet koji stalno iznova prolazi pokraj Zemlje i svaki put pomiče Zemlju malo dalje od Sunca. Komet tada odlazi daleko iza staze Plutona i ponovno se vraća, pritom prolazeći pokraj Jupitera ili Saturna. Komet bi izgubio energiju pri susretu sa Zemljom, ali bi je nadoknadio pri susretom od navedenih plinovitih divova. Jupiter bi se pomicao prema Suncu, ali za mali iznos, jer je puno masivniji od Zemlje.